Erdo‘g‘on AQShni muxolifatchi Fathulloh Gulenni mamlakat ixtiyoriga topshirishga chaqirdi

Turkiya prezidenti Rajab Toyyib Erdo‘g‘on AQSh mamlakatga Pensilvaniya shtatida yashovchi muxolifatchi Fathulloh Gulenni berishini istamoqda. Bu haqda Turkiya yetakchisi bayonotiga asoslanib, “Vedomosti” xabar berdi.

Erdo‘g‘on oldinroq harbiy to‘ntarishning g‘oyaviy rahbari va tashkilotchisi sifatida aynan Gulenni aytgandi. Uning fikricha, “respublika armiyasi va turk xalqi o‘rtasiga raxna solmoqchi bo‘lgan kuchlar bor”. Turkiya davlat OAVlari to‘ntarishga urinishni “Fathulloh Gulen guruhi a’zolari” amalga oshirganini bildirmoqda.
O‘z navbatida, AQSh Davlat kotibi Jon Kerri Anqaradan buning dalillarini talab qildi.